Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.3/\_\_

din \_\_\_\_\_\_mai 2021

Cu privire la aderarea la obiectivele

 în cadrul Convenției primarilor

Având în vedere că autoritățile publice locale sunt principalii promotori ai tranziției energetice și ai combaterii schimbărilor climatice la nivelul de guvernanță cel mai apropiat de cetățeni.

 în conformitate cu art. 3, lit. a), 4 (3) din Legea privind descentralizarea administrativă nr. 435 – XVI din 28.12.2006,

 în temeiul art. 3 (1), (2), 5 (1), 10 (1), 14 (1), (2), lit. j), (3), 20 (5) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. A aproba aderarea la obiectivele 2030 din cadrul Convenției primarilor.

 2. A delega domnului Anatolie Donțu, primarul or. Căușeni dreptul de a semna și a depune formularul de aderare.

 3. A delega domnului Anatolie Donțu, primarul or. Căușeni dreptul de a desemna specialistul responsabil din cadrul primăriei or. Căușeni de elaborarea, pe parcursul a 2 ani de zile din momentul intrării în vigoare a prezentei decizii, a Planului de Acțiuni pentru Energie Durabilă și Climă (PAEDC) pînă în anul 2030 în conformitate cu ghidurile metodologice ale Convenției primarilor.

 4. Responsabil de executarea prezentei decizii se desemnează primarul or. Căușeni.

5. Prezenta decizie poate fi contestată, conform prevederilor art. 19, 164 (1), 165 (1), 166 din Codul administrativ al Republicii Moldova cu cerere prealabilă, în termen de 30 de zile de la data comunicării, la Consiliul orășenesc Căușeni cu sediul pe adresa: or. Căușeni, str. M. Radu, 3

 În cazul dezacordului cu răspunsul la cererea prealabilă poate fi contestată, în termen de 30 zile de la data comunicării, în judecătoria Căușeni, sediul central, pe adresa: or. Căușeni, str. Ștefan cel Mare și Sfânt, nr. 86.

6. Prezenta decizie se comunică:

* Dlui Anatolie Donțu, primarul orașului Căușeni;
* Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrul de stat a actelor locale.

 Primar Anatolie Donțu

 Specialist Igor Petracov

 Secretarul Consiliului Orășenesc Cucoș - Chiseliță Ala

 Avizat: \_\_\_\_\_\_\_\_\_\_\_